लोक परम्परा : डुग्गर दे इतहासै दा मता हिस्सा इनें लोक-गाथाएं दे रूपै मजूद ऐ। इनें गाथाएं दा सम्हाला पीढ़ी दर पीढञी मूंह्-जबानी गै होंदा आया ऐ। समाज दे किछ वर्ग इस परम्परा गी नभांदे आए न। ए वर्ग मुट्टें तौरै पर जोगी, गारड़ी ते दरेस नांएं कन्ने जाने जन्दे न। मिथेआ जन्दा ऐ जे इन्दे चा पैह्‌लो-पैह्‌ल कारक दी परम्परा दा मुंढ पाने आले जोगी हे। जोके इस लीहा पर गारड़ी वर्ग गे लोक बी टुरा करदे न। इनें लोक-गाथाएं गी जैदातर देह्‌रे-देह्‌रिएं ते थड़े-थानें पर खास दिनें-ध्यारें दे मौके पर अपने-अपने साजें कन्नें गाया-बजाया जन्दा ऐ। दसदे न जे दरेस वर्ग दे लोक ‘बारें’ दी गै रचना करदे ते गांदे-बजांदे हे।